U Hrvatskoj se od početka 1990-ih kristalizira socijalna slika Hrvatske u kojoj postoji relativno jasna podjela na regije ovisno o političkim preferencijama i svjetonazorskim stavovima, rekla je za tportal sociologinja dr. sc. Dunja Potočnik



'No postoje i određeni otkloni koje je nešto teže protumačiti. U svjetlu ovakvog razmišljanja ne iznenađuje što su Pula, Rijeka, Čakovec i Varaždin jedini veći gradovi, odnosno Istarska i Primorsko-goranska jedine županije čiji su stanovnici na ovom referendumu glasali 'protiv'. Njima su se pridružila prilično izdvojena područja u drugim županijama, no to su ujedno i područja s izrazito niskom izlaznošću, pa se ne mogu smatrati pravim pokazateljem stanja', rekla je dr. Potočnik.



I Hrvatska ima svoj sjever i jug